กลุ่มธุรกิจโรงพยาบาล

1. ลักษณะผลิตภัณฑ์หรือบริการ

โรงพยาบาลบำรุงราษฎร์ ภายใต้การดำเนินงานของบริษัท บำรุงราษฎร์ เมดิคอล เซ็นเตอร์ จำกัด

โรงพยาบาลบำรุงราษฎร์ ภายใต้การดำเนินงานของบริษัท บำรุงราษฎร์ เมดิคอล เซ็นเตอร์ จำกัด
ได้เปิดให้บริการในอาคารใหม่เมื่อวันที่ 1 มกราคม 2540 ให้บริการรักษาผู้ป่วยทั่วๆไป
รวมทั้งบริษัทคู่สัญญามากกว่า 500 บริษัทที่มาใช้บริการด้านรักษาพยาบาล

การบริการ

 ฝ่ายบริการผู้ป่วยนอก

ฝ่ายบริการผู้ป่วยนอก ประกอบด้วย

-   ศูนย์อายุรกรรมและศัลยกรรม

-   ศูนย์กุมารเวช

-   ศูนย์หัวใจ

-   ศูนย์ตา หู คอ จมูก

-   ศูนย์ตรวจสมรรถภาพทางการทำงานของปอด

-   ศูนย์สูติ – นรีเวช

-   ศูนย์ศัลยกรรมออร์โธปิดิกส์

-   ศูนย์มะเร็งฮอไรซัน

-   ศูนย์ทันตกรรม

-   ศูนย์ตรวจสุขภาพ

-   ศูนย์วินิจฉัยโรคโดยการส่องกล้อง

-   ศูนย์ไตเทียม

-   ศูนย์กายภาพบำบัด

-   ศูนย์หลอดเลือดสมอง

-   ศูนย์เลเซอร์สายตา

-   ศูนย์ฟื้นฟูสมรรถภาพ

-   ศูนย์ผิวหนัง

-   ศูนย์เลเซอร์ผิวหนัง

สำหรับแผนกศัลยกรรมผู้ป่วยนอกของโรงพยาบาลบำรุงราษฎร์ได้จัดให้มีบริการพิเศษ
สำหรับการตรวจโดยการส่องกล้องแบบวันเดียวเสร็จ
โดยผู้ป่วยจะได้รับการดูแลให้พักอยู่ในสถานที่ซึ่งได้จัดเตรียมไว้เฉพาะ
เพื่อให้ผู้ป่วยได้รับความสะดวกสบาย ทั้งก่อนและหลังการผ่าตัด

ห้องพักและบริการสำหรับผู้ป่วยใน

ห้องพักสำหรับผู้ป่วยใน ได้จัดเตรียมไว้ถึง 6 ชั้น
โดยมีห้องพักให้เลือกหลายประเภทตามความต้องการ ประกอบด้วย ห้องพักรวม 4
เตียงแบบประหยัด, ห้อง 2 เตียง, ห้องเดี่ยวธรรมดา, ห้องเดี่ยวพิเศษ, ห้อง VIP
และห้องชุดรอยัลสวีท ซึ่งห้องทุกประเภทจะครบครัน ด้วยสิ่งอำนวยความสะดวก เช่น
ปุ่มเรียกพยาบาลระบบคอมพิวเตอร์ และเตียงผู้ป่วยแบบควบคุมด้วยไฟฟ้า นอกจากนี้บนชั้นที่ 6
ยังมีศูนย์ ดูแลรักษาผู้ป่วยสตรี ซึ่งประกอบด้วย ห้องเด็กแรกเกิด
เพื่อให้มารดาดูแลทารกแรกเกิดได้อย่างใกล้ชิด และชั้นที่ 7
เป็นศูนย์ดูแลผู้ป่วยเด็กซึ่งห้องพักได้รับการตกแต่งและออกแบบเป็นพิเศษ ชั้นที่ 11
คือชั้นบริการแห่งความเป็นบุคคลพิเศษ ประกอบด้วยห้อง VIP และห้องชุดรอยัลสวีท
สำหรับผู้ป่วยที่ต้องการความเป็นส่วนตัวและเอกสิทธิ์พิเศษ บนชั้นนี้ได้จัดเจ้าหน้าที่เฉพาะกิจ
พร้อมให้บริการต่อความต้องการต่างๆ
และมีศูนย์ธุรกิจเพื่อความคล่องตัวของผู้ป่วยที่มีความจำเป็นต้องติดต่อประสานงานทางธุรกิจ

การรักษาพยาบาลผู้ป่วยหนักและห้องผ่าตัด

โรงพยาบาลบำรุงราษฎร์ มีชื่อเสียงมานานในด้านการดูแลรักษาผู้ป่วยหนักและการผ่าตัด
โดยทุกวันจะรับผู้ป่วยที่นำมาจากโรงพยาบาลอื่นๆ ทั่วภูมิภาคอาเซียน ด้วยความเชื่อมั่น
ในด้านการรักษาพยาบาลผู้ป่วยหนักได้ดีที่สุด

-   แผนกผู้ป่วยฉุกเฉิน เปิดบริการตลอด 24 ชั่วโมง พร้อมคณะแพทย์ประกอบด้วย อายุรแพทย์ ,
    แพทย์โรคหัวใจ, และรถพยาบาลครบครันด้วยเครื่องมือและอุปกรณ์ที่ทันสมัยต่างๆ
    รวมทั้งเตียงพิเศษสำหรับ ขนย้ายผู้ป่วยทารก สามารถให้บริการได้ทั่วประเทศ
    นอกจากนั้นบนอาคารหลังใหม่ได้จัดเตรียมลานจอดเฮลิคอปเตอร์
    ซึ่งจอดได้ทั้งเฮลิคอปเตอร์ขนาดใหญ่และขนาดเล็ก

-   แผนกผู้ป่วยหนัก โรงพยาบาลฯ ได้จัดเตรียมเตียงผู้ป่วยหนักไว้ถึง 54 เตียง ประกอบด้วย
    เตียงผู้ป่วยโรคหัวใจ 14 เตียง, เตียงผู้ป่วยหนักทั่วไป 26 เตียง, เตียงผู้ป่วยเด็ก 9 เตียง
    และเตียงสำหรับทารกแรกเกิด 5 เตียง

-   ห้องผ่าตัด มีห้องผ่าตัดเป็นจำนวน 19 ห้อง
    ที่เพียบพร้อมด้วยเครื่องมือและอุปกรณ์ที่ทันสมัยโดยแบ่งออกเป็น ห้องผ่าตัดหัวใจ,
    ห้องผ่าตัดสมองและระบบประสาท, ห้องผ่าตัดกระดูก, ห้องผ่าตัดระบบทางเดินปัสสาวะ,
    ห้องผ่าตัดตา, ห้องผ่าตัดหู คอ จมูก, ห้องผ่าตัดด้วยแสงเลเซอร์ และห้องผ่าตัดทั่วไป

ศูนย์วินิจฉัยและรักษาโรค 

ประกอบด้วยห้องปฏิบัติการที่ทันสมัย ห้องรังสีวิทยา และเทคโนโลยีต่างๆ เพื่อการวินิจฉัย และ
การรักษาผู้ป่วยได้ถูกต้องแม่นยำ โดยแบ่งออกเป็น

-   ห้องปฏิบัติการสวนหัวใจ เพื่อตรวจการทำงานของหลอดเลือดหัวใจ 2 ห้อง

-   การสวนหัวใจ เพื่อขยายหลอดเลือดหัวใจ

-   การตรวจด้วยคลื่นเสียงสะท้อนความถี่สูง

-   ศูนย์เคมีบำบัด

-   เครื่องสลายนิ่ว

-   ห้องปฏิบัติการตรวจทางคลินิก

-   ห้องตรวจการพูดการได้ยิน

-   เครื่องวินิจฉัยด้วยสนามแม่เหล็ก และเครื่องเอกซ์เรย์คอมพิวเตอร์

-   การตรวจทางรังสีวิทยา

-   ศูนย์พยาธิศัลยกรรม

-   ศูนย์ตรวจการทำงานของสมองและระบบประสาท

-   ศูนย์เวชศาสตร์นิวเคลียร์

-   ศูนย์รังสีรักษา

ศูนย์รักษาพิเศษแบบผสมผสาน

ปัจจุบันมีโรคภัยไข้เจ็บหลายอย่างที่ล้วนทวีความรุนแรงขึ้น
และจำเป็นต้องได้รับการดูแลรักษาเป็นพิเศษจากคณะแพทย์ผู้เชี่ยวชาญในสาขาต่าง ๆ
โรงพยาบาลบำรุงราษฎร์ จึงได้ก่อตั้งศูนย์รักษาพิเศษแบบ ผสมผสานขึ้น
เพื่อให้การรักษาพยาบาลผู้ป่วย ดังนี้

-   ศูนย์มะเร็งฮอไรซัน เป็นศูนย์การแพทย์ในระดับภูมิภาคอาเซียน
    เพื่อการดูแลรักษาและป้องกันโรคมะเร็ง เป็นที่รวมของคณะแพทย์ผู้ทรงคุณวุฒิ
    และทีมงานผู้เชี่ยวชาญในหลายสาขาที่จะทำงานร่วมกัน ในการดูแลรักษาผู้ป่วยด้วยวิทยาการ
    และเครื่องมือที่สูงด้วยเทคโนโลยี อาทิ เครื่องฉายรังสีอนุภาคสูงแบบ 2 พลังงาน ,
    เครื่องรังสีรักษาโดยการใช้แร่เออริเดียม, เครื่องเอ็กซเรย์ซิมูเลเตอร์,
    ศูนย์เคมีบำบัดผู้ป่วยนอก, ศูนย์ให้คำปรึกษาแนะนำด้านโรคมะเร็ง
    ซึ่งทั้งหมดได้จัดเตรียมไว้บริการที่ศูนย์มะเร็งฮอไรซัน

-   ศูนย์โรคหัวใจบำรุงราษฎร์ ก่อตั้งขึ้นเพื่อสืบสานชื่อเสียง ในด้านการรักษาโรคหัวใจ
    ประกอบด้วยคณะแพทย์ชั้นนำในระดับนานาชาติ
    และอุปกรณ์ที่สูงด้วยประสิทธิภาพเป็นที่ยอมรับของวงการแพทย์ทั่วโลก ศูนย์หัวใจบำรุงราษฎร์
    เปิดให้บริการอย่างครบวงจร นับจากห้องปฏิบัติการสวนหัวใจ ,
    ห้องตรวจการทำงานของคลื่นไฟฟ้าในหัวใจ, ห้องผ่าตัด 2 ห้อง, เตียงผู้ป่วยหนักโรคหัวใจ
    14 เตียง, การตรวจหาโรคหัวใจขั้นพื้นฐาน และศูนย์ให้คำปรึกษาแนะนำ ที่สำคัญอย่างยิ่งคือ
    โรงพยาบาลฯ มี แพทย์และศัลยแพทย์ ทางด้านโรคหัวใจ เป็นแพทย์ประจำโรงพยาบาล

-   ศูนย์สูติ – นรีเวช เป็นศูนย์รวมการดูแลรักษาโรคต่าง ๆ ของสตรี
    นับจากให้คำปรึกษาแนะนำเรื่องโรคภัยไข้เจ็บต่างๆ
    โปรแกรมตรวจสุขภาพสำหรับสตรีรวมทั้งการตรวจมะเร็งเต้านม, การตรวจหาเซลล์ที่ผิดปกติ,
    การตั้งครรภ์, ไปจนถึงห้องคลอดโดยมีห้องคลอด 5 ห้อง ห้องคลอดแบบธรรมชาติ 1 ห้อง
    พร้อมห้องดูแลทารกแรกเกิด, ห้องบำบัดพิเศษทารกแรกเกิดและยังมีศูนย์ดูแลรักษาผู้มีบุตรยาก
    พร้อมให้บริการสำหรับสามีภรรยาที่ต้องการความช่วยเหลือพิเศษในเรื่องของการผสมเทียม

ศูนย์ส่งเสริมสุขภาพ VITALLIFE

ศูนย์ส่งเสริมสุขภาพ VITALLIFE
ถือเป็นผู้บุกเบิกในแถบเอเชียที่นำเอาแนวทางการดำเนินชีวิตที่มีคุณค่าแบบตะวันออกผสมผสานเข้ากับเทคโนโลยีที่ทันสมัย

ศูนย์ส่งเสริมสุขภาพ VITALLIFE มอบการรักษาสุขภาพโดยทีมแพทย์มืออาชีพที่ผ่านการ

อบรมมาอย่างดีพร้อมเครื่องมือและอุปกรณ์อันทันสมัยเพื่อสร้างสรรค์แนวทางการดำเนินชีวิตอย่างมีสุขภาพสมบรูณ์

2. การตลาดและภาวะการแข่งขัน

 ลักษณะของลูกค้าและความสัมพันธ์

ลูกค้าของโรงพยาบาลบำรุงราษฎร์ซึ่งดำเนินงานโดยบริษัทบำรุงราษฎร์เมดิคอลเซ็นเตอร์จำแนกได้ดังนี้

1. ผู้ป่วย

สำหรับงวดสิ้นสุดวันที่ 31 ธันวาคม 2545 มียอดสถิติผู้ป่วยและรายได้รวมดังนี้

+-------------------------+---------------------+---------------------+
| ประเภทผู้ป่วย              | จำนวนผู้ป่วย           | รายได้ค่ารักษาพยาบาล   |
|                         |                     | (พันบาท)             |
|                         | (คน)                |                     |
+-------------------------+---------------------+---------------------+
| 1. ผู้ป่วยนอก              | 829,647             | 1,736,315           |
+-------------------------+---------------------+---------------------+
| 2. ผู้ป่วยใน               | 26,213              | 1,835,061           |
+-------------------------+---------------------+---------------------+
| รวม                     | 855,860             | 3,571,376           |
+-------------------------+---------------------+---------------------+

ในจำนวนผู้ป่วยและรายได้นี้รวมถึงผู้ป่วย ซึ่งมาจากบริษัทคู่สัญญาที่ให้สวัสดิการทางด้าน
การรักษาพยาบาลแก่พนักงานของตนเองด้วย

บริษัท บำรุงราษฎร์ เมดิคอล เซ็นเตอร์ จำกัด

หน่วย : พันบาท

มูลค่าการรักษาพยาบาล จำแนกตามประเภท

+--------------------------------+-----------+------+----------+-----+
|                                | 2545      |      | 2544     |     |
+--------------------------------+-----------+------+----------+-----+
|                                | พันบาท     | %    | พันบาท    | %   |
+--------------------------------+-----------+------+----------+-----+
| ผู้ป่วยนอก                        | 1,870,428 | 5    | 1        | 49  |
|                                |           | 2.37 | ,484,528 | .34 |
+--------------------------------+-----------+------+----------+-----+
| ผู้ป่วยใน                         | 1,976,800 | 5    | 1        | 57  |
|                                |           | 5.35 | ,733,594 | .62 |
+--------------------------------+-----------+------+----------+-----+
| รวมมูลค่าการรักษาพยาบาล           | 3,847,228 | 10   | 3        | 106 |
|                                |           | 7.72 | ,218,122 | .96 |
+--------------------------------+-----------+------+----------+-----+
| มูลค่าส่วนลดการจำหน่าย (%)         | 275,852   | 7.72 | 209,660  | 6   |
|                                |           |      |          | .96 |
+--------------------------------+-----------+------+----------+-----+
| รวมมูลค่าการรักษาพยาบาลสุทธิ        | 3,571,376 | 100  | 3        | 100 |
|                                |           |      | ,008,462 |     |
+--------------------------------+-----------+------+----------+-----+

2. แพทย์ :

โรงพยาบาลบำรุงราษฎร์ ถือเป็นโรงพยาบาล “ เปิด “ สำหรับแพทย์
โดยอนุญาตให้แพทย์ทุกท่านที่มีคุณสมบัติครบถ้วนของการเป็นแพทย์ ใด้มาใช้บริการของโรงพยาบาลฯ
โดยมิได้จำกัดจำนวนแพทย์ และมิได้จำกัดว่าจะต้องเป็นแพทย์จากสถาบันใดสถาบันหนึ่ง

ในปี 2545 มีแพทย์ที่ให้บริการรักษาผู้ป่วย กว่า 600 ท่าน โดยแบ่งออกเป็น

1. แพทย์ประจำโรงพยาบาล จำนวน 106 ท่าน

2. แพทย์ผู้เชี่ยวชาญเฉพาะทางซึ่งเป็นแพทย์ที่ปรึกษา จำนวน 362 ท่าน

3. แพทย์เวร จำนวน 174 ท่าน

4. ทันตแพทย์ จำนวน 45 ท่าน

นโยบายการตั้งราคา

ใช้กลยุทธ์การตั้งราคาโดยให้สามารถแข่งขันกับราคาของคู่แข่งขันในระดับเดียวกันได้ลักษณะการตั้งราคามี
2 ประเภท คือ

1.ราคาปกติ

2.ราคาแบบเหมาจ่าย

-โปรแกรมการคลอดแบบเหมาจ่าย -โปรแกรมการตรวจสุขภาพ

-โปรแกรมศูนย์หัวใจบำรุงราษฎร์ - โปรแกรมศูนย์มะเร็งฮอไรซัน

-โปรแกรมการผ่าตัดผู้ป่วยนอก - โปรแกรมการผ่าตัดผู้ป่วยใน

ลูกค้ารายใหญ่ของบริษัทส่วนใหญ่จะเป็นบริษัทคู่สัญญา

ตารางแสดงอัตราการให้บริการรักษาพยาบาล

บริษัท บำรุงราษฎร์ เมดิคอล เซ็นเตอร์ จำกัด

  ------------------------------------ ---------------------- -----------
  ผู้ป่วยใน                               2545                   2544

  จำนวนเตียงที่มี                          554                    554

  จำนวนเตียงที่พร้อมให้บริการ                365                    342

  อัตราความสามารถในการให้บริการ(1)        113,225                124,830

  อัตราการครองเตียง(เตียง)                98,938                 93,807

  อัตราการครองเตียง(ร้อยละ)               74.26                  75.15

  ผู้ป่วยนอก                                                     

  ความสามารถในการให้บริการต่อวัน(คน)       3,000                  3,000

  จำนวนผู้ป่วยนอกเฉลี่ยต่อวัน(คน)             2,273                  2,068

  อัตราเฉลี่ยการใช้บริการ(ร้อยละ)            75.77                  68.93
  ------------------------------------ ---------------------- -----------

หมายเหตุ : (1) อัตราความสามารถในการให้บริการ
คำนวณจากจำนวนเตียงที่พร้อมให้บริการต่อวันคูณด้วยจำนวนวันที่ให้บริการ

 ภาวะอุตสาหกรรมและการแข่งขัน

ลักษณะโครงสร้างอุตสาหกรรม

โครงสร้างของอุตสาหกรรมโรงพยาบาลประกอบไปด้วยโรงพยาบาลภาครัฐและภาคเอกชนดังนี้

  จำนวน

  โรงพยาบาล จำนวนเตียง

  โรงพยาบาลรัฐ 30 14,108

  โรงพยาบาลเอกชน 127 16,396

แหล่งที่มา : กองการประกอบโรคศิลปะ กระทรวงสาธารณสุข

กลุ่มอุตสาหกรรมโรงพยาบาลมีการเติบโตมาโดยตลอดทั้งภาครัฐบาลและภาคเอกชน จนกระทั่งปี
พ.ศ. 2544 จากสภาพเศรษฐกิจที่ถดถอย
กลุ่มอุตสาหกรรมโดยรวมไม่มีการขอเปิดโรงพยาบาลเพิ่มจากสำนักงานคณะกรรมการส่งเสริมการลงทุน(BOI)
นั่นรวมถึงจำนวนเตียงผู้ป่วยที่ลดลงจากการประกาศปิดการดำเนินการของโรงพยาบาลอื่นๆอย่างไม่เป็นทางการจำนวน
17 แห่ง และการปิดตัวของคลินิคเอกชนขนาดเล็กหลายแห่ง

โรงพยาบาลบำรุงราษฎร์มีคู่แข่งที่สำคัญดังต่อไปนี้

-   Bangkok General Hospital (BGH)

-   Samitivej Hospital (SVH)

-   Phayathai Hospital (PYT)

-   Vichaiyuth Hospital (VCY)

-   BNH Hospital (BNH)

-   Praram 9 Hospital (PHR9)

 แนวโน้มการเจริญเติบโตในอุตสาหกรรม

นับตั้งแต่เปิดให้บริการ ณ อาคารโรงพยาบาลหลังใหม่ในปี 2540
โรงพยาบาลบำรุงราษฎร์ได้พัฒนาและขยายฐานตลาดอย่างสม่ำเสมอและกว้างขวางมากขึ้น
โดยโรงพยาบาลบำรุงราษฎร์ประสบความสำเร็จในการชักนำผู้ป่วยจากต่างประเทศมารับการรักษาในประเทศไทย
ซึ่งเป็นการช่วยบรรเทาผลกระทบจากตลาดภายในประเทศที่เปลี่ยนแปลงอย่างรวดเร็ว
ในขณะที่สัมพันธภาพกับบริษัทคู่สัญญาในประเทศไทยกว่า 1,000 แห่งและปริษัทประกัน
ได้มีส่วนร่วมในการสนับสนุนการเจริญเติบโตของตลาดในประเทศด้วย

กราฟแสดงรายได้แบ่งตามเชื้อชาติ กราฟแสดงรายได้แบ่งตามบริษัทคู่สัญญา

นอกจากนี้ โรงพยาบาลบำรุงราษฎร์ ยังได้กระจายความหลากหลายของแพทย์ ทั้งนี้
เพื่อลดความเสี่ยงของธุรกิจที่เปลี่ยนแปลงไป
อันเป็นผลเนื่องจากความเชื่อมั่นของผู้บริโภคที่มีต่อผู้ให้บริการที่มีจำนวนจำกัด
จากข้อมูลแสดงให้เห็นว่า แพทย์ผู้ที่ให้บริการผู้ป่วยมากที่สุดจำนวน 20 อันดับแรก
สามารถสร้างรายได้เพียงร้อยละ 35 ของรายได้โดยรวมของโรงพยาบาล
ซึ่งพิจารณาจากฐานการขยายตัวตามมาตรฐานของอุตสาหกรรม

กราฟแสดงสัดส่วนรายได้ที่สร้างโดยกลุ่มแพทย์ขนาดต่างๆ

กราฟแสดงอัตราการเจริญเติบโตของคนไข้ต่างชาติในปี 2541-2545

[]

จะเห็นอย่างชัดเจนว่าโรงพยาบาลบำรุงราษฎร์มีศักยภาพที่เข้มแข็งในการชักนำผู้ป่วยจากต่างชาติ
เพื่อช่วยเสริมจุดแข็งให้กับการขยายตัวของตลาดภายในประเทศ ในช่วงระหว่างปี 2541 – 2545
โรงพยาบาลบำรุงราษฎร์มีอัตราการขยายตัวของผู้ป่วยนอกชาวต่างชาติถึงร้อยละ 143
และผู้ป่วยในชาวต่างชาติร้อยละ 158 ซึ่งมาจากประเทศต่าง ๆ กว่า 130 ประเทศ

กราฟแสดงอัตราการเจริญเติบโตของรายได้จากคนไข้ต่างชาติในปี []2541-2545

อัตราการเจริญเติบโตของรายได้จากผู้ป่วยต่างชาติในช่วงปี 2541 – 2545 เพิ่มขึ้นร้อยละ 287
มากกว่าอัตราการเพิ่มของจำนวนผู้ป่วย
เนื่องจากผู้ป่วยชาวต่างชาติมีความเชื่อมั่นในมาตรฐานการรักษาพยาบาลในโรคที่มีความรุนแรงสูงกว่าการรักษาพยาบาลโรคทั่วไป

3. การจัดหาผลิตภัณฑ์หรือบริการ

การให้บริการสำหรับกิจการโรงพยาบาล
สิ่งที่เป็นส่วนประกอบสำคัญในการให้บริการคือบุคลากรและวัตถุดิบในการรักษาพยาบาลรวมถึงอุปกรณ์ทางการแพทย์

  อัตรากำลัง

- แพทย์ จำนวน 687 ท่าน

- บุคลากร

1. ฝ่ายพยาบาล จำนวน 1,325 คน

2. ฝ่ายปฏิบัติการพิเศษ จำนวน 302 คน

3. ฝ่ายสนับสนุน จำนวน 590 คน

วัตถุดิบและผู้จัดจำหน่ายวัตถุดิบ

วัตถุดิบที่สำคัญที่ใช้ในธุรกิจโรงพยาบาล คือ ยาและเวชภัณฑ์ รวมทั้งอุปกรณ์เครื่องมือแพทย์ต่างๆ
ผู้จำหน่ายส่วนใหญ่เป็นบริษัทที่มีสำนักงานในประเทศ จำนวนผู้จัดจำหน่ายมีมากกว่า
500รายโรงพยาบาลไม่ประสบปัญหาทางด้านการขาดแคลนยา อุปกรณ์หรือเวชภัณฑ์
เนื่องจากมีระบบการบริหารจัดการในการจัดซื้อ และการสำรองสินค้าคงคลังที่มีประสิทธิภาพ
และยาเวชภัณฑ์ รวมทั้งอุปกรณ์เครื่องมือแพทย์ต่างๆ
ที่จำเป็นต่อการช่วยชีวิตผู้ป่วยทางโรงพยาบาลได้มีการดูแลเป็นพิเศษ

โรงพยาบาลบำรุงราษฎร์ทำการ จัดซื้อจัดหายา และเวชภัณฑ์รวมทั้งอุปกรณ์เครื่องมือแพทย์ต่างๆ
โดยมีการประเมินความเหมาะสมในด้านราคา ประสิทธิภาพ และคุณภาพของสินค้า
พร้อมดูแลสินค้าคงคลังให้คงคุณภาพไว้คงเดิม นอกจากนี้ทางโรงพยาบาลบำรุงราษฎร์
ทำการประเมินผู้ส่งมอบ การจัดส่ง และประสิทธิภาพของสินค้าและการบริการ และปัจจัยอื่นๆ
ที่เกี่ยวข้อง

กลไกการสื่อสารติดต่อกับผู้ส่งมอบกระทำโดยการติดต่อผ่านบุคคล โดยผ่านทางอิเล็กทรอนิกส์
ทางโทรศัพท์ และทางแฟกซ์
ในกรณีที่พบปัญหาไม่ว่าจะเป็นสินค้าหรือบริการทางโรงพยาบาลบำรุงราษฎร์
จะติดต่อผู้ส่งมอบและผู้จัดจำหน่ายให้มาแก้ปัญหาร่วมกัน

โรงพยาบาลบำรุงราษฎร์ ได้ตระหนักและให้ความสำคัญต่อการอนุรักษ์พลังงาน สิ่งแวดล้อม
และทรัพยากรธรรมชาติ โดยมุ่งเน้นสนับสนุนกิจกรรมต่างๆ
เพื่อรักษาไว้ซึ่งความปลอดภัยขององค์กรและชุมชน
จัดให้มีการรณรงค์เพื่อแก้ไขปัญหาผลกระทบด้านสิ่งแวดล้อม จนได้รับการรับรองคุณภาพมาตรฐาน
ISO 14001 ในปี 2544
นอกจากนี้โรงพยาบาลได้จัดให้มีนโยบายสิ่งแวดล้อมเพื่อให้พนักงานใช้เป็นหลักในการปฏิบัติงาน

โรงพยาบาลบำรุงราษฎร์ ได้แต่งตั้งคณะกรรมการความปลอดภัยและชีวอนามัย (คปอส.)
โดยมีสมาชิกที่เป็นผู้แทนฝ่ายบริหารและผู้แทนของพนักงาน
เพื่อดูแลเรื่องความปลอดภัยจากสภาพแวดล้อมและการทำงานของพนักงาน
นอกจากนี้ทางโรงพยาบาลบำรุงราษฎร์ ยังได้มีมาตรการในการบริหารจัดการด้านวัตถุอันตรายต่างๆ
เช่นมี Spill Kit และ Mercury Spill Kit
เพื่อใช้ในการทำความสะอาดสารเคมีและสารปรอทหกรั่วไหล
ซึ่งอาจก่อให้เกิดอันตรายต่อผู้ป่วยและผู้ปฏิบัติงานได้และมีการรวบรวมกฎหมายและข้อกำหนดต่างๆที่เกี่ยวข้องกับสิ่งแวดล้อม
เป็นสมาชิกราชกิจจานุเบกษาซึ่งโรงพยาบาลจะสามารถทราบกฎหมายและข้อกำหนดต่างๆที่เกี่ยวข้องอยู่เสมอ
และมีการเปรียบเทียบผลการปฏิบัติจริงกับข้อกำหนดของกฎหมาย

กลุ่มธุรกิจการรับบริการซักรีด ปัจจุบันหยุดดำเนินกิจการ

กลุ่มธุรกิจการให้สิทธิการเช่าที่ดิน ปัจจุบันหยุดดำเนินกิจการ